Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 54

c) Állásinterjú 4 óra Álláslehetőségek keresése a szakmában. Europass önéletrajz írása. Állásinterjún való megjelenés, viselkedés, kommunikációs minták, meggyőzési technikák. A tanulók egyéni kutatómunkával fedezzék fel a különböző internetes álláskereső portálok működését, keresési és szűrési funkcióit. Szakmaszerzés előtti és utáni munkalehetőségeket is keressenek. Nézzék át a napilapok és hetilapok álláshirdetéseit. Kiscsoportban készítsenek összesítéseket arról, hogy milyen feltételekkel keresnek dolgozókat a hirdetők. Tanári prezentációval ismerjék meg a tanulók az Europass CV formátumát, az egyes fejezetek tartalmát. A tanulók készítsék el az önéletrajz vázát (minden CV-ben azonos elemek). Ezután tanári segítséggel a kiválasztott hirdetésre igazítva írják tovább megfelelő tartalmakkal az önéletrajzot. Vendégelőadó vagy belső HR-szakember előadása az állásinterjún megjelenőkkel szembeni elvárásokról, az ott előforduló szituációkról. Szituációs játék: állásinterjú. Csoportos megbeszélés a tanulságokról. Kiemelt kompetenciák Információgyűjtés és - feldolgozás. Hallott és olvasott szöveg értése, szövegalkotás, helyes és kreatív nyelvhasználat. Helyzetnek megfelelő és meggyőző érvelés, megfelelő szókincs. Kulcskompetenciák Digitális kompetencia: információkeresés, -gyűjtés, - feldolgozás, kritikus alkalmazás. A hatékony, önálló tanulás: alapvető írás, olvasás, számolás, IST-eszközhasználat képessége, új ismeretek, elsajátítása, feldolgozása és beépítése.

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes